Työ- ja elinkeinoministeriö

Lausuntopyyntö TEM/1334/03.01.01/2017

Työ- ja elinkeinoministeriö on pyytänyt lausunto Business Finland –kokonaisuutta koskevista asetusmuutoksista mm. Business Finland Oy:ltä, mutta toimittanut lausuntopyynnön Innovaatiorahoituskeskus Business Finlandin kirjaamoon. Muutoksen kohteena ovat Valtioneuvoston asetukset maksuhyvityksestä audiovisuaalisiin tuotantoihin annetun valtioneuvoston asetuksen muuttamisesta, yritysten yhteishankkeisiin myönnettävästä kansainvälistymisasetuksesta vuosina 2016-2020 annetun valtioneuvoston asetuksen muuttamisesta, tutkimus- ja innovaationeuvostosta annetun valtioneuvoston asetuksen muuttamisesta sekä työ- ja elinkeinoministeriöstä annetun valtioneuvoston asetuksen muuttamisesta. Muutoksista kaksi ensimmäistä kohdistuu Innovaatiorahoituskeskus Business Finlandin rahoitustoimintaan, kolmas muutos liittyy Innovaatiorahoituskeskus Business Finlandin tehtäviin koskien tutkimus- ja innovaationeuvostoa ja neljännessä muutettavaksi ehdotettavassa asetuksessa Innovaatiorahoituskeskus Business Finlandin ja Business Finland Oy:n kuulumista osaksi työ- ja elinkeinoministeriön toimialan virastoja, laitoksia, yhtiöitä sekä toimielimiä. Koska esitetyt muutokset pääosin koskevat Innovaatiorahoituskeskus Business Finlandia, johon myös lausuntopyyntö on toimitettu, on tulkittu, että tämän lausunnon voi antaa Innovaatiorahoituskeskus Business Finland.

Esitetyt muutokset ovat luonteeltaan teknisiä ja niissä korjataan asetuksissa nykyisin mainitut Innovaatiorahoituskeskus Tekesin ja Finpro Oy:n nimet vastaamaan organisaatioiden nykyisiä nimiä Innovaatiorahoituskeskus Business Finland ja Business Finland Oy. Innovaatiorahoituskeskus Tekes pitää muutoksia perusteltuna ja kannattaa esitettyjä muutoksia.

Innovaatiorahoituskeskus Business Finland pitää tärkeänä, että valmisteilla olevat lakimuutokset, joissa esitetään korjattavaksi vastaavat nimien muutokset, toteutetaan mahdollisimman nopeasti.

Innovaatiorahoituskeskus Business Finland

(asiakirja on sähköisesti allekirjoitettu)

Ari Grönroos
johtaja